དེ་ཡང་རྗེ་ཐུའུ་བཀན་པས།སྟོན་པ་ཚད་མ་རྒྱལ་བ་ཙོང་ཁ་པའི།།བསྟན་པ་ཚད་མ་དགེ་ལྡན་གྲུབ་མཐའི་སྲོལ།།བསྟན་འཛིན་ཚད་མ་རྣམས་ཀྱིས་རྒྱས་མཛད་པའི།།ལོ་རྒྱུས་ཚད་མ་མདོ་ཙམ་གླེང་བར་བྱ།།གསུངས་པ་ལྟར།ཁྱད་པར་འཕགས་ཆོས་མང་བོས་བརྒྱན་པའི་དཔལ་རི་བོ་དགེ་ལྡན་པའམ་དགེ་ལུགས་པའི་གྲུབ་མཐའི་ཁྱད་ཆོས་མདོ་ཙམ་གླེང་བ་ལ།དགེ་ལུགས་པ་ཞེས་པའི་མིང་གི་རྒྱུ་མཚན།གྲུབ་མཐའི་སྲོལ་འབྱེད་བླ་མའི་ཆེ་བ།བསྟན་པའི་ཁྱད་ཆོས།བསྟན་འཛིན་དམ་པས་སྐྱོང་ཚུལ།ཕྱོགས་གཞན་གྱི་མཁས་པ་རྣམས་ཀྱིས་བསྔགས་བརྗོད་བྱེད་ཚུལ་བཅས་དོན་ཚན་ལྔར་ཕྱེ་སྟེ་བཤད་ན།